section_heading: Gateway
paragraph_text: Razvoj komponente Power and Propulsion Element (PPE, Komponenta za pogon i napajanje) započet je u Jet Propulsion Laboratory tijekom sada otkazane Asteroid Redirect Mission misije(ARM). Izvorni koncept bio je robotizirana solarna električna svemirska letjelica visokih performansi koja bi dohvatila višetonsku gromadu s asteroida i donijela je u lunarnu orbitu radi proučavanja. Kada je ARM otkazan, solarni električni pogon prenamijenjen je za Gateway. On će omogućiti pristup cijeloj mjesečevoj površini i djelovati kao svemirski tegljač za posjećujuće letjelice. Također će služiti kao zapovjedni i komunikacijski centar Gatewaya. Predviđeno je da PPE ima masu 8 – 9 tona i sposobnost generiranja 50 kW solarne električne energije za svoje ionske potisnike, koja se može nadopuniti kemijskom propulzijom.